Але хлопцу пашанцавала. Паліцыянты толькі загадалі затрыманаму беларусу выкапаць ямы для двух габрэйскіх мужчын і жанчыны, якіх неўзабаве прывялі да месца экзэкуцыі. Няшчасным загадалі распрануцца дагала. Жанчына адмовілася зняць адзенне, тады яе пачалі збіваць. Усе трое былі забіты. “Андруша” абмацаў вопратку пакараных і, нічога не знайшоўшы, шпурнуў яе Баглаю. “Яшчэ раз злаўлю ў гета, будзеш ляжаць побач з гэтымі”, — прыгразіў Саванюк.